钦定古今图书集成/明伦汇编/官常典/第739卷 > 邓艾
## 钦定古今图书集成/明伦汇编/官常典/第739卷 > 邓艾

按《盛京通志》：“艾，定辽前卫指挥使。状貌魁梧，性刚勇，
提督王翱保陞署都指挥佥事。成化三年，随副总兵
施英按奉山集堡，以五十骑为前锋，当三千馀人，并
力死战。右手拇指剔弦见骨，知不可为，引刀自刎，五
十人无生还者。报未至，辽人遥见艾挟弓鼓吹前导，
自东而回，僚属皆出迎，竟不至其家亦闻鼓吹声，入”
门，老少惊惶，迎之不见。守臣奏其事，立祠旌表，岁时
致祭。